آسم بیر نوع ناخوشلوقدور کی آغ جییه ردن باشلاییر. دئمه ک اولار آغ جییه رده هاوانین یوللاری دارالیر و آدام چتینلیکله نفس چکه بیلیر و گاهدان نفس خیشیلداییر.
بعضی آداملاردا ، « آسم » چوخ آز اونلارین ناراحتلیقلارینا سبب اولور . آمما بعضی آداملاردادا چوخ پیس حالدا موشگول و ناراحتلیک یارادیر. « آسم » ناخوشلوغونون بوتونجه درمانی تاپیلماسادا ، بو ناخوشلوغون قاباغین آلماق اوچون باشقا یوللار واردیر.
« آسم یوگورمه سی » باره ده بیلمه لی ییک کی ، بو جریان ، آسم ناخوشلوغو بَته رله ینده اوز وئره ر . بو یوگورمه مومکوندور بیردن بیره اوز وئرسین. آنجاق بئله بیر حالدا کی « آسم یوگورمه سی » بیردن بیره آدامی بوغولماغا وادار ائدیر بو ایشلر اوز وئریر:
– هاوانین گل گئت یوللاری نین عضله لری بَرکی ییر و هاوا یولونون دارالماغینا سبب اولور.
– هاوا یوللاری دارالدیقجا ، آنجاق آز هاوا گل گئت ائله ییر.
– هاوا یوللاری نین شیشی چوخالیر و گئتدیکجه یول دارالیر.
و بئله آسم یوگورمه سی نفس چکمه گی چتینله دیر و گاهداندا هاوا یولو بوتونجه دوتولور . بو آندا چوخ آییق اولوب و گؤزله مه ک لازیمدیر.
« آسم » ناخوشلوغونون نیشانه لری:
بو ناخوشلوغون نیشانه لری آداملار ایچینده نئچه جوره اولا بیله ر . مومکوندور بیر کس ورزش ائدن حالدا « آسم » یوگورمه سینه دوشسون و یا هر واخت بئله بیر یوگورمه لرده قرار تاپسین.
« آسم » نیشانه لری بونلاردان عبارتدیر:
– نفَس تنگلیک ( بوغولماق حالینا دوشمه ک )
– سینه قفسه سی نین برکیمه گی و یا سینه قفسه سی نین آغریماسی
– اؤسگوره ک ، خیشیلتی و نفس تنگلیکدن یاتماقدا موشگوله دوشمه ک
– هاوانی ائشیگه وئره نده ، فیشقیراق سَسی یا خیشیلتی ائشیتمه ک.
– سویوق دَه یه نده ، سینه خیشیلتیسی یا اؤسگوره ک برکی ییر.
*
او نیشانه لر کی « آسم » ناخوشلوغونون لاپ بَته ر اولماغین بیلیندیریر:
– اونداکی یوخاریداکی نیشانه لر همیشه لیک اولار.
– نفس چکمه ک موشگولو چوخالاندا و آدام بوغولماق احساس ائدنده .
– آسم گازینا چوخ نیاز احساس ائتمه ک و دال با دالا اوندان فایدالانماق.
بعضی آداملاردا آسم یوگورمه سی آشاغیدا کی حاللاردا اؤز حددیندن آرتیق اؤز وئریر:
– ورزش ائدنده آسم یوگورسه
– ایش گؤره نده آسم یوگورسه
– حسّاسیت تاپاندا آسم یوگورسه
آسم یوگورمه سی حدّدن آرتیق اولاندا ، آدامین یاشایشین خطره سالیر. بئله بیر خطرلی حالا دوشنده اؤز دوکتوروزیله دانیشین یادا تئز اؤزوزو اورژانس یئرینه چاتدیرین!
آسم و آسم یوگورمه سی نین سبب لری :
بورادک بیلینمه ییبدیر کی نیییه بعضی آداملار « آسم » دوتورلار و بعضی آداملار بو موشگوله دوشمه ییرلر. بیلیجی لر حدس وورورلار کی یاشاییش یئری نین عامیللریله ارثی عامیللر بیرگه بو ناخوشلوغو یارادیرلار. آنجاق او جومله عامیللر کی آسم و آسم یوگورمه سی اوچون مومکوندور سبب یارادان اولسون بونلاردان عبارتدیر:
– هاوا دا حساسلیق یارادان موادلار
– سویوق ده یمه کیمی لردن نفس چکمه ک یوللاری ، میکروبیله دولماق
– بدن چالیشمالاری ( ورزش کیمی )
– سویوق هاوا
– قولای و توستولو هاوا
– خاص داوالار. او جومله دن آسپرین، بروفن و ناپروسکن
– غم غصّه ، حؤیوشنه و روحی ناراحتلیکلر.
– بعضی یئمه لی لرده سولفیت لر کیمی ساخلایان موادلار.
– معده نین قیژقیرماسی
– بعضی قادینلاردا عادت ناراحتلیگی نین دولانیشی
*
« آسم » ناخوشلوغونون چوخالیب یئرلنمه سی نین سببلری بونلاردان عبارتدیر:
– قان قاریشیغی اولان فامئللردن بیری « آسم » دوتموش اولسا.
– حساسلیق ناخوشلوغونا دوشمه ک.
– کؤک اولماق و آغیرلاشماق
– سیگار چکمه ک و سیگاری نین یانیندا یاشاماق
– بویلو چاغی سیگار چَکه ن قادینلارین اوشاقلاری .
– اگزوز توستوسو اودماق و قولای هاوادا قالماق
– بعضی ایشلرده و ایش ائولرینده ، شیمییائی هاوادا اولوب نفس چکمه ک.
قایناق: اینترنت/ راستینه –
چئویره ن: الف.عظیمی بیلوردی
اولین نفری باشید که نظر میدهید!
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.
azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab azb_Arab prs_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab unk azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab pes_Arab pes_Arab pes_Arab pes_Arab prs_Arab pes_Arab pes_Arab